ההודי מסתפק בכד מים ויד שמאל, הצרפתים חייבים את הבידה שלהם. ואנחנו? יתכן שכדאי גם לנו לשקול שטיפה במקום ניגוב.
וזה הרבה יותר פשוט ממה שזה נשמע כששומעים על כך לראשונה. הכי פשוט זה כשבית השימוש שלך נמצא באותו חדר שבו נמצאת גם אמבטיה. במקרה כזה, הכי הרבה שתצטרכי לעשות כדי שיהיה לך בידה מפואר, זה להחליף את צינור ה"טלפון" של האמבטיה לצינור ארוך יותר, אם הצינור הנוכחי לא מגיע למקומות הדרושים.
אבל אם יש לך רק טוש (שאיננו צינור עם "טלפון") או שבית השימוש נמצא בחדר נפרד, עדיין לא אלמן ישראל, ובמאמץ סביר לגמרי והשקעה כספית של פחות ממאה שקל תוכלי לסדר לך בידה חכם וחסכוני.
וכך תתקיני לך בידה חסכוני וחכם.
בכל חנות של כלי בית, או ברשתות יש צינור ל"טלפון", "טלפון", מחבר-מפצל לשניים, עם ברז קטן, ומתלה ל"טלפון". אפשר גם לרכוש מערכת שלמה אחת המכילה את כל האביזרים, ונקראת מערכת ל"שטיפה הגיינית" (אני מצאתי מערכת כזו בהום-סנטר).
אם את קונה מערכת כזו, יש עליה הוראות הרכבה מפורטות וברורות.
לכל בית שימוש עם ניאגרה יש נקודת חיבור של צינור הניאגרה עם מקור המים הביתי.
בדיוק במקום הזה נכניס את בידה הקסם שלנו.
נסגור את הברז-שיבר של הניאגרה, ונפרק את החיבור הישיר הקיים.
נרכיב את המחבר-המפצל לשניים. ועליו נרכיב את צינור הבידה המסתיים בטלפון על זרוע אחת ונחזיר את צינור הניאגרה המקורי לזרוע השנייה של המחבר-המפצל.
אם עד עכשיו לא היה לנו צורך בכלי עבודה חשמליים, זה הזמן למקדחה. נותר רק להצמיד את המתלה לקיר כדי שהבידה לא יהיה זרוק על הרצפה, לפתוח את הברז-שיבר שסגרנו, וזהו.
אוהבת לדאות מתחת לרדאר ולהשמיע את קולי מהבנקט (התעלה שבשולי הדרך). מפיקה עונג מיוחד משימושחוזר, גלגול למעלה, שימושאחר וכיוצא בזה, ובכלל מלהגות פתרונות פשוטים למצבים קלים כמורכבים, וממה שכבר יש. הדברים מתקשרים לא רק לצריכה וצרכנות מודעת ולקיימות, אלא גם לרעיון של להפיק הרבה יותר מהכסף שלי, ולאו דווקא דברים חומריים. מאמנת אישית.
לאתר של חי ערב - כאן.
פורסם ב מדריכים ומתוייג תחת בידה, דלקת חיידקית בנרתיק, היגיינה, חיסכון במים, פטריה בנרתיק. שמור את הקישור הישיר.
כל הכבוד על העצות. מנסיון שפריצר זה הדבר הנכון לניקיון מוחלט ואני בתור גבר משתמש בזה ומרגיש כאדם היחיד באזור שנקי אחרי שרותים וכל השאר רק מורחים ושמים בושם ובגדים יפים.
שנים שאני משתמש במוצרי הבידה השונים שיצאו לשוק – לפני כשנה וחצי רכשתי את המוצר חדש לשטיפה במים בשם טואלטיקו.
אולם כבושם הזה עוד לא ראיתי. מכשירכם מצטיין בקלות ההרכבה ובעיקר בהיגינה ובניקיון הנשמרים ע"ג האסלה ובחדר השרותים בעקבות השימוש בו.
בידה אסטטי מקצועי חזק שכל חלק ממנו נבנה עם המון מחשבה נכונה.
פשוט שמים כלי עם ידית (כמו של נטילת ידיים) או אפילו סתם צנצנת פלסטיק ישנה ליד האסלה ואז בעת הצורך ממלאים אותה במים מהברז ושופכים..
אפשר גם להציב ליד מיכל עם סבון נוזלי. ומגבת קטנה לניגוב.
צודקת. ואפילו אם תשתמשי במגבת אחרי השטיפה, עדיין יש כאן שימוש במים, שגם זה לא חסכוני. מה שאולי כן תחסכי, למשל, זה דלקת / פטריה בנרתיק, אם קורה שאת סובלת מאחת או משתי התופעות.
אה.. לא, מעולם לא סבלתי מאף אחד מהם (ואני אחרי היריון ולידה אפילו).. תודה!
מה שהטריד אותי בנוגע לשטיפה הזו, עם מים, הוא היעדר הסבון. האם ניתן לחבר מתקן סבון לעניין הזה ולתת מנת מי סבון בהתחלה בלבד?
בואו לא נהפוך את הבידה למקלחת, בכל זאת… ואם כבר, אז גם אמבטיה חמה אני עושה בלי סבון ויוצאת נקייה למהדרין (והמים משמשים אותי להשקיית גינת הגג שלי). עדיין לא מצאתי תחליף לשמפו, אך סבון משמש אותי לנטילת ידיים רק אחרי שעבדתי בגריז (אף פעם), או אחרי שירותים, או לפני הבישולים.
* האם מחזיקים אותו ביד אחת ובשנייה מנקים בעזרת המים, או שהכוונה היא שזרם המים יעשה בעצמו את העבודה? (בשביל זה צריך זרם חזק למדי).
* האם זה לא מרטיב את מושב האסלה וסביבתו?
* ומה עושים עם הטוסיק הרטוב? מגבת טוסיק ליד האסלה?
* לגבי טיפול בפטריות- האם הרעיון לשטוף אחרי כל פיפי? (נשמע מעולה! אבל תוהה אם אפשר לעשות את זה בצורה לא מאוד מסורבלת..) או שהרעיון הוא שחיידקים צואתיים (נשמע מפחיד…) לא יצליחו להזדחל קדימה?
מגבת טוסיק ליד האסלה, או נייר טואלט איכותי.
לגבי השאלה האם לשטוף אחרי כל פיפי, זו שוב החלטה שלך. דבר אחד בטוח, שאחרי קאקי חייבים לשטוף.
או שוב עם נייר טואלט.
לגבי איך עושים, אני עושה עם זרם די חזק, ובלי ידיים. אבל להיעזר ביד שמאל, יכול להיות רעיון לא רע. מה שחשוב זה לא להסתפק בשטיפה מקומית בלבד, היות ואצלנו הנשים כל חלקי האבזור ממוקמים לאורך עמק אחד משותף.
אני תוהה אם זה לא מבזבז יותר משאבים מניגוב רק בנייר..
אבל כנראה שהרעיון המרכזי הוא ההגיינה.
זה באמת נשמע הרבה יותר הגיוני והגייני מנייר.
בכל מקרה, תודה על התשובות!
מתיזים בעזרת המתיזון ביד לכ כיוון נדרש זרם המים יעשה את העבודה.
אחלה , הוספתי לפני מספר שנים ברז מיקסר וחיברתי אליו מים חמים וקרים כך שאפשר להשתמש במים פושרים.
חבל על המים שתשפריץ לאנשהו עד שהזרם יתחמם לא?
כבר שנים שאני משתמש במה שניקרא "בידן"
גם אפשרות. לנשים זה יכול להיות פחות מוצלח, ותחושת הניקיון של המתקן וסביבתו קצת נפגעת.
היכן מצאת בידן ב 100 ₪ ??
אצלנו מותקן ועלה הון !
ערב טוב, חי!
נעים לפגוש בדמותך פה, שוב. אחרי זמן כה רב!
היי, מה דעתכם על בידה לשירותי קומפוסט בתהליך?
מבחינת הוספת המים לתהליך.
האמת היא שאני לא הכתובת הנכונה לשאלה, אולי מי שמבין בשירותי קומפוסט יאות להשיב.
תוספת המים בקיץ יכולה רק לעזור במדינה יבשה כמו שלנו. בדרך כלל הקומפוסט זבלאנושי שלנו יבש מדי (לפחות שלי). מים רק יעזרו. גם בחורף עם אידוי נמוך יותר, תחושת הבטן שלי אומרת שזה עדיין יהיה בסדר, כל עוד מונעים מהקומפוסט להשטף במי גשם בעזרת גג קטן/ מכסה למיכל (מה שגם ככה מומלץ, נגד סחפקקי). בכל מקרה 7-8 חודשים בשנה זה מעולה, 4-5 חודשים זה צריך לעבור בדיקה מדוקדקת יותר אבל לדעתי זה גם סבבה.